
IN  AUGURALIS 

D  E 

✓ 

D  Y  S  E  N  T  E  R  I  A, 


PROOEMIUM.  . 

¥NTER  morbos  qui  corpus  humanum  ten- 
**■  tant,  illi  quibus  intestina  obnoxia  exis- 
tunt,  attentionem  Medici  summam,  optimo 
jure,  sibi  vindicant.  Consensu  etenim  inter 
canalem  intestinalem,  partesque  corporis  re¬ 
liquas,  ope  nervorum,  rite  perpenso,  afFedus 
tubi  illius  morbosos,  corpus  omnino  pertur¬ 
baturos,  mirum  nobis  videre  non  debet. 

A  Quinetiam, 

Quinetiam,  vasa  permulta  sanguinem  ve¬ 
hentia,  in  tunicas  intestinorum  catervatim  dis¬ 
tributa,  et  munerum  suorum  magnitudinem 
sane  arguunt,  et  morbis  obnoxiora,  proculdu- 
bio,  ea  reddunt. 

Siquidem  intestinorum  compaginem,  ma¬ 
teriamque  diversi  generis  acrem,  superficiei  * 
eorum  assidue  applicatam,  in  animo  rite  ha¬ 
beamus,  immunitas  morborum  qua  saepius  gau¬ 
dent,  miranda  sane  venit.  Superficies  verun- 
tatnen  eorum  tenera,  hisce  rebus  acribus  ob- 
je&a,  ne  inermes  quidem  existit ;  mucus  opi¬ 
pare  sane  et  parate  secretus,  ab  injuriis  qui¬ 
bus  proclivia  necessarie  evadunt,  facile  cavet  \ 
mucusque  superficiei  ita  obdu&us,  pro  viribus 
materiae  acris  stimulantibus,  quoad  quantita¬ 
tem  augeatur,  ni  fallor,  oportet. 

Quin  et  intestina,  ob  consensum  inter  cor¬ 
poris  superficiem  externam,  eaque,  insignem, 
perspiratione  insensibili,  aut  imminuta,  aut 
omnino  suppressa,  male  se  facile  habent ; 
adtioque  morbosa  singularis,  a  contagione 

originem 

originem  ducens,  supervenit ;  a£lio  autem 
haecce,  nomine  Dysenteriae  gaudet» 

DEFINITIO  MORBE 

“  Pyrexxa  contagiosa  ;  dejectiones  fre¬ 
quentes,  mucosae  vel  sanguinolentae,  retentis 
plerumque  faecibus  alvinis  :  tormina  j  tenes¬ 
mus.” 

Quod  ad  definitionem  illuft.  Gulleni,  no» 
sologorum  omnium  facile  principis,  liancce 
quidem  attinet.  Dysenteriam,  frigus  corporis 
extremitatibus  inferioribus  potissimum  appli¬ 
catum,  pro  causa  excitante  babentem,  vili¬ 
bus  scilicet  contagiosis  nullis  ac&hibitis,  mihi 
ante  oculos  saepius  versatam  fuisse,  observan¬ 
dum  rite  venit.  Quinetiam,  morbus  noster, 
a  frigore  solummodo  oriens,  conditionibus  cor¬ 
poris  quibusdam,  contagiosus  evadat,  nemo 
est  qui  dubitat.  Gregorxo  veruntamen  Pro¬ 
fessore,  insigni  judice,  ^  species  dysenteria 

diversae 

diversae  grassari  possint ;  morbusque  expers 
pyrexiae  impetum  facit  *  ;  ac  in  illius  senten- 
tiam  manibus  pedibusque  decessurus  sum. 


/ 

HISTORIA  MORBI. 

\ 

Dysenteria  modo  diverso,  in  habitu  cor¬ 
poris  diverso,  adoritur.  Alvi  compressio,  cum 
ventris  inflatione  conjuncta,  affedtionem  vis¬ 
cerum  propriam,  aliquando  praegreditur  ; 
symptomata  autem  haecce,— compressio,  vide¬ 
licet,  inflatioque,  duobus  tribusve  diebus,  ante 
torminum  tenesmique  impetum,  pyrexia 
etiam  nulla  comitante,  invadunt ;  aliquando 
autem,  morbus  rigoribus  symptomatisque  py- 
rexiae  aliis  aggreditur ;  hisce  autem,  tormina 
viscerum  propensioque  ad  alvum  dejiciendam 
frequens,  brevi,  succedunt ;  proclivitatique 

huicce 


%  Prseledh  de  Med.  Pra&9 

huicce  cedens,  aegritudinis  levationem  labo¬ 
rans  neutiquam  sentit ;  dejediones  parcae 
existunt,  tenesmusque  plus  plusque  ingraves¬ 
cit 

Quibusdam  in  casibus,  symptomata  haecce,  in 
pejus  pej usque  citius  ruunt ;  proclivitas  ad  in¬ 
testina  evacuanda  frequentior;  tenesmus  tormi¬ 
naque  violentiora  evadunt ;  anorexia  superve¬ 
nit  ;  nausea,  vomitus,  inflatio  rudusque  fa¬ 
tum  aegri  acerbius  reddunt.  Torminibus 
tenesmoque  saevientibus,  pyrexiae  sympto¬ 
mata  aegro  plerumque  increscunt :  sitisque 
potissimum  accenditur.  . 

Sub  initium  morbi,  febris  typo  synochae  in¬ 
terdum  sese  induit :  citius  attamen,  malig¬ 
nior  evadit,  formamque  typhi  putridi  prae  se 
fert.  Febre  laborantem  longius  ardi  usque 
tenente,  morbus  lethalis  evadit :  aegerque 
e  medio  tollitur. 

Symptomata  febris,  saepius  brevi  discedunt : 
dum  tormina,  tenesmus,  & c.  per  aliquot  men¬ 
sium,  pertinaciter  perstant.  Excreta  quoad 
colorem,  multum  variant^  aliquando  muco- 

sa 

sa  solummodo  evadunt :  saepius  autem,  san- 
guine  commista  vel  speciem  striarum  exhi¬ 
bent  vel  sanguine  abundantiora,  eoiore  ru- 
■  bro  omnino  gaudent. 

Torminibus  acutissimis  praecedentibus,  de- 
jedtiones  sanguinis  meracas,  faecibus  scilicet 
nullis  admistis,  iterum  iterumque  animad¬ 
verti.  Dysenteria  laborantium  dejeftiones, 
ad  has  similitudines  interdum  accedunt.  Fim¬ 
briae  membranaceae  cum  materia  liquida  sae¬ 
pius  admiscentur  :  molecukeque  sebaceae,  spe¬ 
ciem  casei  prae  se  ferentes,  haud  raro  per 
anum  excernuntur. 

Deje&iones  e  sanie  fusca,  pessimeque  foeten¬ 
te,  constantes,  ni  fallor,  magis  pertimescendis 
sunt :  quippe,  quae  mortem  aegro  citissime 

afferant. 

Cum  dejedionibus  multicoloribus,  de  qui¬ 
bus  sermonem  supra,  habuimus,  faeces  natura¬ 
les,  aut  nunquam,  aut  rarius  immiscentur ; 
sin  autem,  materia  faeculenta  dejiciatur,  for¬ 
ma  scybalarum  sese  induit.  His  vero  eva¬ 
cuatis, 

cuatis,  tenesmus  torminaque  aliquid  levaminis 
plerumque  subeunt. 

Febre  graviter  urgente,  morbus  citius  dido 
animam  aegro  extinguit.  Tormina  dolores¬ 
que  abdominis  aegerrime  ferendi,  talibus  in 
casibus,  febrem  comitantur ;  enteritidem  sane 
arguunt,  gangraenamque  intestinorum,  celeri¬ 
ter  gignunt. 

Verum  enimvero,  pyrexia  vel  omnino  de- 

f 

cedente,  vel  symptomatis  lenioribus  solum¬ 
modo  stipata,  morbus  chronicus  quasi  evadit : 
ac  per  aliquot  menses  saepius  durat ;  tuncque 
febris  signaque  dysenteriae  alia,  aegrum  fere 
convalescentem,  denuo  affligunt,  brevique  ju¬ 
gulant.  Morbo  diutius  perstante,  diarrhoea 
frequentissime  supervenit.  Aliquando  etiam, 
tormina  tenesmusque  gradatim  remittunt,  de- 
jedionesque  sanae  evadunt. 

Morbos  perpaucos  compertos  habeo,  in  qui¬ 
bus  vires  vitae,  citius  ac  in  dysenteria,  omnino 
prosternuntur.  Dysenteria  laborantes,  impetu 
morbi  primo,  tam  frados  tamque  debilitatos, 
iterum  iterum  que  observavi,  ut  situra  corporis 
,  eredum, 

eredum*  vix,  ac  ne  vix  quidem,  sustinere 
potuissent.  Viribus,  hoc  modo,  omnino  con¬ 
vulsis,  dolores  dorsi  lumborumque  pungen- 
tissimi,  aegrum  inurunt :  Alvus  inter  acerrimos 
doloris  morsus  descendit :  aegerque  rever& 
sentit,  ac  si  viscera  ejus  e  loco  exciderent 


PH/ENOMENA  QXJJE  CADAVERIBUS,  DY¬ 
SENTERIA  LABORANTIUM,  SECTIS,  IN 
CONSPECTUM  PRODEUNT. 

Cadaveribus  dysenteria  mortuorum  incisis, 
intestina,  variis  in  casibus,  varie  aflfeda,  conspi¬ 
cere  liceat.  Aliquando,  canalis  omnis,  per 
convolutiones  diversas,  inflammatione  corripi¬ 
tur  :  maculae  gangraenosae,  ulceraque  spatia 
lata  occupantia,  anatomico  ante  oculos  subinde 
versantur. 

Colon 


*  Aud.  pr3ele&.  Greg.  de  Med.  Prad. 

Colon  semper  pessime  se  habet ;  quippe 
quod  potissimum  morbo  implicitum,  inflam¬ 
mationem  praecedentem  sequelasque  ejus,  lu¬ 
culentius  arguat.  Ad  gangraenam  ulceraque 
ejus,  accedit,  etiam,  ut  cavum  angustius,  tuni¬ 
caeque  crassiores,  evadant ;  recflum  adeo  coan¬ 
gustatum  fuisse,  ut  transitum  fistulae  magni- 

« 

tudine  calami  anserini,  solummodo  gaudenti, 
aegrius  praebuerit,  insuper  observandum  est. 

Historia  mihi  in  mentem  venit,  in  qua, 
colo  insigniter  coardlato,  intestina  parva,  mi¬ 
rum  in  modum  dilata  fuere.  Quin  et  tunicas 
coli  diversis  in  locis,  saepius  roduntur,  modo 
quo  cavitas  intestini  in  abdomen  iterum  ite- 
rumque  aperit. 


r 

DIAGNOSIS. 

\  * 

/  ' 

Symptomatis  dysenteriae  pathognomonicis, 
tenesmo  nimirum  torminibusque,  morbus  no¬ 
ster  a  diarrhoea  facile  dignoscitur.  Quod  ad 

B  choleram 

choleram  quidem  attinet,  vomitum  biliosum, 
dysenteria  laborantes » interdum  tentare,  non 
inficias  ibo ;  spasmata  autem  surarum,  ab¬ 
sunt  :  tenesmum  speciemque  dejectionum,  in 

morbo  de  quo  agitur,  pro  signis  pathogno- 

*  « 

monicis  habere,  et  lubet  et  juvat. 

In  colica,  alvus  adstringitur  :  tenesmus  aut 
raro  aut  nunquam  occurrit.  Hisce  rite  per- 

i  * 

pensis,  dysenteria  et  colica  distinguendae  jure 
venient. 


CAUS1, 

Causae  morbum  continentes  nunc  invenien¬ 
dae  sunt ;  at  de  causa  proxima,  ne  hac  vice 
quidem  disputandum  est. 


CAUSAE 

CAUSiE  REMOTAE; 

Causa  dysenteriae  remota  praecipua,  con¬ 
tagio  propria  existit ;  cujus  et  natura  et  ope¬ 
randi  modus,  aciem  mentis  humana  omnino 
fugit.  Dysenteriam  a  putredine  quodammo¬ 
do  pendere,  ni  fallor,  colligere  liceat  ,  ptop- 
terea  quod,  tempestatibus  anni  locisque  qui¬ 
bus  putredo  maxime  dominatur,  morbus  po¬ 
tissimum  viget  :  febribusque  intermittentibus 
ac  putridis,  haud  raro  se  comitem  praebet. 

Verum  enimvero,  morbum  nostrum  in  cor¬ 
pus  prius  calefactum,  subitoque  refrigeratum, 
impetum  saepius  facere,  apud  omnes  constat  y 
ideoque  ad  eam  gignendam,  perspiratio  insen¬ 
sibilis  repressa,  me  judice,  plurimum  valet*. 
Et  irritabilitatem  et  sensibilitatem  corporis 

calor  facile  auget  f .  Rebusque  ita  se  haben¬ 
tibus, 


#  Vid.  ZlMMERMAN.  c Tratte  de  la  Dysent .  pag. 

39.  &c. 

f  Dr  Home,  Prseledt.  De  Calore „ 

tibus,  corpus  causarum  externarum  adtione, 
mutationes  insignes,  subire,  ut  credam  facile 
adducor.  In  eam  opinionem,  effedtus  frigo¬ 
ris  li umorisque  adducere  lubet :  viresque 
fluida  in  inteftina  vehementius  derivandi,  et 
frigori  et  humori  inefie,  hoc,  ob  exempla  per¬ 
multa,  mihi  persuasissimum  est. 

Gregorio  nostro,  viro  jure  magni  nominis, 
judice,  et  causam  et  originem  mali,  ad  liquo¬ 
res  frigidos,  corpore  calefado  haustos,  saepi¬ 
us  persequi  liceat.  De  historia  cholerae,  ubi 
viribus  morbi  omnino  fractis,  dysenteria  ae¬ 
grum  propediem  incessit,  idem  Professor  sa¬ 
gacissimus,  discipulos  suos  certiores  fecit ; 
hunc  autem  casum,  bili  morbosae  in  intesti¬ 
nis  retentae,  vitio  vertere  lubet 

Dysenteria  frigus,  pro  causa  excitante  sola 
habente,  homines  constitutionibus  debilitatis 
scorbuticisque  tentatos,  sub  aere  frigidiore  de¬ 
gentes,  coelo  scilicet  calido  relicto,  maleque 
vestitos,  saepius  laborasse,  usu  compertum  ha¬ 
beo. 


Aud.  Pnsled.  Greg.  De  Med.  Prad. 

beo.  Mutatio  coeli  hujusmodi,  habitu  robus¬ 
to  gaudentes,  morbis  inflammatoriis  plerum¬ 
que  rumpit ;  contra  autem,  corpora  frada  de- 
bilitataque,  et  dysenteria  et  diarrhoea  corripi¬ 
untur. 

Dysenteria  a  frigore  diutius  pedibus  appli¬ 
cato  originem  ducens,  mihi  ob  oculos  iterum 
iterumque  versata  fuit ;  diarrhoeaque  ab  ea¬ 
dem  causa  pendens,  cursu  morbi,  typum  dy¬ 
senteriae,  haud  raro  induit. 

Necessitatem  a  frigore  pedibus  applicato 
cavendi,  corpore  utique  humi  prono,  homines 
rudes  incultique,  bene  perspexisse  videntur ; 
extremitatibusque  inter  dormiendum  rite  fotis, 
et  sub  pleno  Jove,  et  saepius  situ  humido,  se- 
se  graemiis  somni  impune  committunt,  dum 
itinera  longa  conficiunt  Homines  autem, 
habitum  corporis,  frados  debilesque,  rebus 
ita  sese  habentibus,  dysenteriae  obnoxios  fore, 
ne  anceps  quidem  haereo.  Si  mens  me  rede 
monet,  effluvia  putrida  in  corpus  praedisposi¬ 
tum, 


*  Vid.  Dr  Stan.  Smith,  On  the  variety  of  Com~ 
plexion,  &c.  of  the  Human  Species ,  p.  194, 

tum,  vel  solummodo  vel  propensius  inva¬ 
dunt 


RATIO  SYMPTOMATUM. 

Sequitur  pars  hujusce  tentaminis,  in  qua, 
de  ratione  signorum  nobis  inquirendum  est. 
Frigore  humoreque  corpori  applicato,  prius 
vel  multum  calefaCto,  vel  relaxato,  perspirari© 
insensibilis  facile  reprimitur ;  causa  vitium 
hocce  praestandi,  systema  viribus  jure  enitetur. 
In  morbo  nostro,  aure^a-raa  haecce,  intestina 
potissimum  petit :  motumque  horum  visce¬ 
rum  peristalticum  auget ;  contractiones  autem 
spasmodicae,  huc  et  illuc  invadentes,  et  mo¬ 
tum  vermicularem  impediunt,  et  tormina  fa¬ 
cile  excitant.  Hisce  in  locis,  et  fibrae  tunicae 
musculosae  intestinorum  circulares,  et  fibra 
ejusdem  tunicae  longitudinales,  ni  fallor,  inter 
se  repugnant ;  nisusque  inde  orti,  partes  su¬ 
periores 


*  Vid.  J.  Pringle,  Equit,  p.  232. 

periores  stimulando,  motui  peristaltico  facile 
resistant. 

Dolores  pungentes,  a  muco  abraso,  ni  fal- 
lor,  pendent ;  propterea  qudd,  canalis,  super¬ 
ficie  ejus  interna,  hac  theca  naturali  denudata, 
et  sensu  acutiore  praeditus  evadit :  et  in  mo¬ 
tum,  irritatione  minima,  corripitur. 

Vestigia  sanguinis  puri  dejedi,  ad  unum 
alterumve  vas,  altius  lacerata,  consequamur, 
plerumque  oportet :  fontem  autem  striarum 
minorum,  in  redo,  tenesmo  lacerato,  petere 
liceat.  Irritationem  usque  ad  collum  vesicae 
extendentem,  dysuria  pro  causa  occasionali 
facile  agnoscit. 

Stadiis  morbi  provedioribus,  ulcera  intes¬ 
tinorum  pus  aliquando  effundunt :  rarissime 

autem,  in  morbo  nostro,  pus  meracum  per 

/ 

anum  dejicitur. 

Fimbriae  membranaceae,  e  tunicis  intestino¬ 
rum  abrasis,  sane  consistunt.  Materia  sebacea, 
speciem  casei  exhibens,  pro  muco  coagulato, 
habenda,  ni  fallor,  venit ;  secretionemque 
morbosam  in  redo,  plus  minusve  inflamma- 

,  -  tione 

tione  correpto,  excretionibus  nimirum  pravis, 
a  partibus  canalis  superioribus,  huc  propulsis, 
pro  causa  tenesmi  excitante,  agnoscere  lubet. 

Partes  gangraena  laborantes,  saniem  fuscam, 
maleque  foetentem,  proculdubio,  effundunt. 

Quod  ad  vomitum  quidem  attinet,  vel  ab 
iisdem  causis,  ac  motus  intestinorum  abnor¬ 
mis,  vel  a  consensu  partium  :  perturbatione, 
videlicet,  intestinorum,  vomitiones  concitan¬ 
te,  pendere  potest.  In  hoc  statu  rerum,  vo¬ 
mitui  obviam  eundum  est ;  propterea  quod, 
ob  motum  duodeni  inversum,  bilis  violenter 
ejicitur;  emeticaque,  conditione  rerum  hacce, 
adhibita,  ni  fallor,  et  intestina  superiora  con¬ 
stringunt,  et  aegrum  in  angustias  inferunt. 

Scybala,  ad  contradiones  spasmodicas,  fae¬ 
ces  in  portiones  diversas  separantes,  mihi  re¬ 
ferre  lubet :  hae  autem  massulae,  ob  motum 
intestinorum  auctum,  forsan  in  orbem  fledun- 
tur.  Scybalis  vero  retentis,  partes  irritabilitate 
morbosa  prius  laborantes,  plus  plusque  stimu¬ 
lantur.  Hoc,  levamentum  miseriarum,  quod 
his  evacuatis  sequitur,  facile  docet. 

Mutationes 

Mutationes  morbosas  quas  contenta  intesti¬ 
norum  subeunt,  inflationem  spiritumque  in- 
clusum  sibi,  me  judice,  rite  vendicant.  Quin 
et,  quoad  tumorem  abdominis,  symptomata- 
que  tympanitidis,  erosio  intestinorum  in  vitu¬ 
perationem  revera  incidit. 

Emaciationem  corporis  subitam,  in  defec¬ 
tionem  nutrimenti,  a  munere  lacteorum  im¬ 
pedito,  pendentem,  conferre  licet ;  adtiones 

«at 

autem,  intestinorum,  e  quibus  chyli  fera  oriun¬ 
tur,  morbosae,  pro  ratione  hujusce  impedi¬ 
menti,  debita  habendae  veniunt. 

His  de  ratione  symptomatum  propositis ;  se^- 
quitur,  ut  in  hoc  morbo,  proprias  notas  expli¬ 
cem,  quae,  vel  spem  vel  periculum  ostendant, 

* 

PROGNOSIS, 

Si  aeger  nec  morbis  prioribus  fra&us,  nec 

habitu  corporis  pravo  oppressus ;  impetu  morbi 

«►  ^ 

primo  ad  remedia  debita  confugerit,  medica- 

G  mentaque 


! 

mentaque  astringentia,  stimulantiaque  sedulo 
evitaverit,  de  eo  bene  sperandum  ;  sin  autem, 
medicus  morbum  sub  initio,  vel  praetermiserit, 
vel  perperam  tra&averit,  eo  in  angusto  magis 
spes  est ;  symptomataque  sequentia,  pyrexia 
scilicet,  tenesmo  torminibusque  violentis  stipa¬ 
ta.  Deje&iones  materiae  liquidae,  fuscae,'  ni¬ 
grae  que,  male  foetentes ;  magna  virium  pros¬ 
tratio  ;  petechiae,  dolor  subito  cessans ;  pulsus 
debilis  et  intermittens,  singultusque ;  omnia 
pessima  habenda  sunt,  aegroque  mortem  sane 
denunciant*  Cognitis  indiciis  quae  vel  nos 
spe  consolentur,  vel  metu  terreant,  ad  cu¬ 
rationem  morbi  nostri  transeundum  est, 

RATIO  MEDENDI. 

In  methodo  medendi  tradenda,  aclionem 
intestinorum  inordinatam,  sive  frigore  sive 
contagione  illatam,  secretionem  pravam  mo¬ 
ventem*  pro  dysenteria  idiophatica  riteque 

constituta 

constituta  habere,  et  lubet  et  sane  juvat.  Quiri 
et,  cogitationem  de  intestinis  plus  minusve  in¬ 
flammatione  tentatis  suscipere,  hocque  funda¬ 
mento,  indicationes  curatorias  statuere,  labo¬ 
ranti,  me  judice,  non  alienum  foret. 

Indicationes  curandi  tres  enumerandos  ve» 

4  ' 

\ 

niunt, 

imo,  Adlioni  intestinorum  abnormi  obviam 
eamus,  proculdubio,  oportet. 

Causa  indicationis  hujusce  absolvenda;,  mo¬ 
tum  horum  viscerum  peristalticum  reficere, 
medico  experto  operi  erit.  Voti  summam  de 
hoc  consecutus. 

2do,  Indicationem  secundam  praestare, 
secretionem  nimirum  pravam  evacuare,  ei  in 
manu  erit. 

3tio,  In  indicatione  tertia  perficienda,  a 
debilitate,  proclivitateque  ad  putredinem,  ju¬ 
re  cavendum  est. 


i 

Tmd,  Causa  aCtioni  intestinorum  inordina¬ 
tas  obviam  eundi,  in  conditionibus  corporis 
plethoiicis,  morboque  frigore  applicato,  rite 
orto,  ad  phlebotomiam  pro  violentia  sympto¬ 
matum  confugiendum  est.  Detradlio  verunta- 
men  sanguinis  cautissime  usurpanda  est: 
propterea  quod,  morbus  vires  noxias  cito  os¬ 
tendit  ;  tuncque,  venassectio  aut  nunquam, 
aut  rarissime,  me  judice,  indicatur. 

Vena  rite  pertusa,  causa  motum  intestino¬ 
rum  peristalticum  restaurandi,  contentaque 
eorum  prava  evacuandi,  et  emetica  et  cathar- 
tica  in  usum  vocare  liceat.  Verum  enimvero, 
in  dysenteria  idiopathica,  plenae  vomitiones 
vel  rarius  necessariae  existunt,  vel  caute  adhi¬ 
bendae,  me  judice,  sunt :  idcirco,  quia  violen¬ 
tia  nisus,  aut  proclivitatem  intestinorum  ad 
contractionem  spasmodicam,  aut  etiam  inflam¬ 
mationem  facile  promovent. 

Siquando,  ventriculo  laborante,  emeticum 
revera  indicatum  sit,  partitis  vicibus,  me 
judice,  adhiberi  debet;  medicusque  voti 
compos  potissimum  erit,  si  remedium  in  ven¬ 
triculo 

triculo  aliquamdiu  retineatur,  tandemque  ef- 
fedlum  debitum  edat. 

Tartritem  antimonii,  emeticis  aliis  omni¬ 
bus,  in  morbo  nostro  curando,  ne  invite  qui¬ 
dem,  antepono  ;  medicamentumque  hocce  ex* 
imium,  rite  gnaveque  exhibitum,  munera  et 
emetici  et  cathartici,  et  etiam  diaphoretici,  le¬ 
niter  praestat. 

Remedium  de  quo  agitur,  rite  administra¬ 
tum,  vice  propria,  certius  certo  fungitur ; 
ideoque,  in  casibus  haud  paucis,  ad  munera 
et  catharticorum  et  diaphoreticorum  supplen» 

i/ 

da  sane  valet. 

Siquidem  alvus  tarda,  dysenteriae  impetum 
praegressa  fuerit,  emetica,  ni  fallor,  contrahi- 
dicata  existunt ;  tartrisque  antimonii,  aqua 
solutus,  dosibus  scilicet  jii.  omne  semihora  ad¬ 
hibitus  repetitusque,  donec  alvus  rite  descen¬ 
derit,  medici  expedlationem  aut  rarissime  aut 
nunquam  fallet. 

Cathartica  vomitu  frequentius  rejiciuntur  j 
solutio  autem,  rite  administrata,  pylorum  fa¬ 
cile  transibit,  opeque  diluentium,  effectum 
sortietur. 

Tartrite 

Tartrite  antimonii,  causa  et  ventriculum 
et  intestina  exonerandi  sumpto,  catharticum 
postridie  mane  plerumque  adhibebam  ;  pur- 

gantibusque  violentioribus,  meo  quidem  ani- 

/ 

mo,  contraindicatis,  dum  intestina  inflam¬ 
matione,  plus  minusve  laborarent,  ad  sul- 
phates#,  sodae,  magnesiaeque  confugiebam ; 
horumque  salium  alterutrius  gi.  in  §viij.  aquae 
solutam,  partitis  vicibus,  omni  semihora,  in 
usum  vocabam. 

t 

Sulphas  magnesiae  lenius  ac  sulphas  sodae 
alvum  ducit,  plusque  ad  tenesmum  tormina- 
-  que  mitiganda,  ni  fallor,  valet» 

Causa  superficiei  relaxandae,  bolus,  pulve¬ 
ris  ipecacuanhae  gr.  ij., 1  tartritis  antimonii 
gr.  fs. ;  conservae  rosae  q.  s.  confedus,  ves¬ 
pere  sumendus,  commode  venit :  utique,  si 
aeger  diluens,  aliquod  tepidum  per  noctem 
libere  bibendo,  consilio  medici  rite  faveat. 

Catharticum  postridie  mane,  repetatur,  o- 
portet ;  crastinaque  node  pilulam  ex  ipeca¬ 
cuanhae 


*  Vide  J.  Pringle  Eq.  p.  246. 

JDr  Gregory,  praeled.  de  Med.  Pra£h 

cuanhae  gr.  ij.  opii  gr.  fs.  hora  somni  adhibere 
liceat.  Postea,  grana  ipecacuanhae  duodecim, 
quatuor  decemve,  singulis  diebus,  forma  pilu¬ 
larum  granorum  scilicet  duorum,  adhibitis,  in 
hoc  statu  rerum,  haud  parvo  commodo  aegro 
erint ;  propterea  quod,  et  superficiem  rite, 
relaxabunt,  et  alvum  leniter  solutum  tene¬ 
bunt. 

E  re  aegri,  non  alienum  foret,  si  granum 
opiati^  unum,  cum  granis  ipecacuanhae  duo¬ 
bus  sumeret.  Torminibus  tenesmoque  autem 
decendentibus,  e  quantitate  pilularum  ipeca¬ 
cuanhae,  medicus  rite  detrahat. 

Verum  enimvero,  symptomatis,  vi  majore, 
ob  incuriam  vel  medici  vel  aegri,  sub  initium 
morbi  urgentibus,  oleum  ricini  cum  mucila- 

gine 


*  Opium  solidum  adhibitum,  mihi  in  dysenteria 
semper  arriserit :  propterea  quod,  me  haud  pcenituit 
horum  sententiae  esse,  qui  opium  forma  pilularum 
cum  pulveribus  ipecacuanhae  glycyrrhizae,  mucilagi- 
neque  gum.  mira  Niloticae,  pylorum  transiturum  in» 
testinaque  petiturum  esse  :  aegto  utique  in  latus  dex¬ 
trum  per  aliquod  temporis  decumbente,  sibimet  per¬ 
suasum  habent. 

ginc  gum mi  mimosae  Nilotica  commistum, 
catharticis  omnibus  aliis  posthabitis,  iterum 
iterumque  adhibendum  venit.  Remedium 
liocce  praestantissimum,  pro  aegris  enteritide, 
etiam,  torminibus  acutioribus  tentatis,  pluri¬ 
mum  fecisse,  expertus  nullus  dubito 

In  morbo  nostro  curando,  ad  usum  enema- 
tum,  summo  cum  commodo  confugiendum 
est :  ni  quidam  medici  fallantur.  Idcirca, 
quia  et  intestina  facile  eluunt,  et  superficiem 
eorum  internam  substantiis  mucilaginosis  oleo- 
sisque  oblinunt. 

An  liquidum  mite,  libere  injectum,  causa 
vel  striaturas  imminentes  praevertendi,  vel 
eas  jam  jam  indu&as  tollendi,  in  dolore  dy¬ 
senterico  prodesset  ? 

Hisce  de  medicamentis  internis,  causa  indi- 
cationes  duas  priores  absolvendi,  usurpandis 
propositis:  restat,  ut  de  remediis  externis, 

V 

haud  parvi  momenti,  pauca  disseramus.  Inter 

haec, 


*  Praele£t.  Botan.  Dr  Hope  de  Palma  Christi. 

haec,  pediluvium,  balneum  tepidum,  fomenta 
abdominis,  epispasticaque  enumerare  liceat. 

Balneum  tepidum  commode  adhibitum, 
Vice  applicationum  aliarum  humidarum,  ni 
fallor,  facile  fungetur  ;  quippe,  quod  super¬ 
ficiem  externam  penitus  detergeat ;  abdomi¬ 
neque  postea,  lanula  nitida  involuto,  aegro 
sicpius  optime  succurritur. 

iEgri  balneo  loti,  abdomen  cylindro  laneo 
lato,  utilissime  circumcingitur ;  cylindroque 
hocce  ab  initio  morbi,  laborans,  haud  parvo 
commodo  utetur.  Et  regionem  abdominalem, 
nisu  violento  inter  alvum  dejiciendam,  op¬ 
pressam,  sustentat ;  et  superficiei  abdominis, 
relaxationem  illam  infert,  quae  ad  irritationem 
intestinorum  morbosam  tollendam,  optime 
valet. 

In  morbo  nostro,  prae  omnibus  fere  aliis, 
debilitas  cittissime  aegrum  opprimit :  ideo- 
que, 

Causa  indicationem  tertiam  absolvendi,  vi¬ 
res  vitas  laborantis,  alimentis  teneris  mucila- 
ginosisque  sustineat,  medicus  oportet» 

'  *  D 


Inter 

Inter  haec,  cycas  circinalis,  tapioca  panis 
cum  prunis  codus,  oryza  cum  uvis  passis,  ri= 
betibusve  enumeranda  veniunt.  Hisce  quan¬ 
titatem  vini  debitam  addas.  GREGORioque^ 
nostro  teste,  vegetabilia  codla  recentioraque 
libere  sumpta,  aegrum  ad  sanitatem  citius  re¬ 
ducent. 

Inter  haec,  spinacea,  brassica  florida,  pasti- 
naceaeque  sativae,  recensendae  veniunt.  Poma 
mitia  summo  cum  commodo  in  usum  vocare 
liceat. 

) 

Cl.  Tissotius,  undecim  in  eadem  familia 
dysenteria  laborantes,  se  conspexisse,  nos  cer¬ 
tiores  facit.  Horum  novem  frudtus  maturos 
copiose  sumserant,  “  et  furent  bien  gueris  f.” 
Matronae  vero  cuidam,  salutem  vilius  emp¬ 
tam  in  contemptu  habenti,  sententia  stetit, 
vel  arti  medicinali  animam  debere,  vel  secun¬ 
dum 


#  Aud.  Praele£b.  Greg.  de  Med.  Pra£h 
f  Vide  ZimmerivIan  de  la  Dysent.  p,  133.  &c. 

dum  scientiam,  fatum  obire  ;  i  eoque,  et  sibi 
ipsi,  et  teri,  nortem  ac  ile  conscivit  Me¬ 
dicamentis  a1  i  is  incassum  adhibitis,  dysen¬ 
teria  laborantibus,  usu  frudus,  uvarum  potis¬ 
simum,  saepius  succurritur 

Situs  corporis  pronus,  pro  aegro  alvum 
reddituro,  multum  sane  faciet  ;  propterea 
quod,  et  nisum  violentum  tenesmumque  mi¬ 
tigabit,  et  a  syncope  revera  cavebit.  Positu» 
ram  hancce  ad  debilitatem  praecavendam 
utique  valere,  inter  omnes,  ni  fallor,  constat. 

In  stadiis  morbi  omnibus,  mundities  venti¬ 
latioque ,  curam  et  aegri  et  medici  summam, 
jure  optimo,  sibimet  vindicant.  Faeces  pro¬ 
tinus  removendae  sunt  ;  cubiculaque  arda, 
aegrisque  conferta,  penitus  fumiget  medicus, 
oportet  f . 

-  FEger 


*  Vide  Zimmerman,  de  la  Dysent,  p.  m. 

f  Vide  DrCARMiCHAEL  Smyth’s  Method  of  Fu» 
migation» 

iEger  et  lodicem  et  indusium  rite  mutet  ^ 
hisque  ad  ignem  penitus  exsiccatis,  utatur. 
Siquidem,  curationem  debitam,  gradu  pri¬ 
mo  morbi,  aegro  medicus  rite  adhibeat,  ple- 
risque  in  casibus,  ab  exitu  rerum  infeli¬ 
ce  ancipiteque  cavere,  penes  eum  sane  fo¬ 
ret  :  sin  autem,  vel  curantis  negligentia,  vel 
usu  purgantium  violentiorum,  aeger  debili¬ 
tate  summa  opprimeretur,  deje&iones  icho- 
re  plenae  se  paulatim  ostendunt :  Dolor  ces¬ 
sat  :  Pulsus  debilis  intermittensque  evadit» 
In  hoc  statu  rerum,  ad  vinum  meracum,  cin- 

-a 

chonam  officinalem,  enemata  antiseptica,  de¬ 
coctis  scilicet  cinchonae  officinalis  plenis,  vi¬ 
noque  confedta,  rite  citoque  confugiendum 
est.  Lateres  calidos  plantis  pedum  aegri,  me¬ 
dicus  applicet,  Hisque  remediis  rite  adhibi¬ 
tis,  votj  compos,  interdum  erit. 

Intestinis  et  abrasis  et  debilitatis,  aegritu¬ 
dines  a  morbo  convalescentibus  saepius  rur¬ 
sum  accidunt ;  ideoque,  ad  regimen,  viribus 
etiamsi  morbi  omnino  fradtis,  ratio,  et  .dili¬ 
genter  et  diuturnius,  habenda  est. 

Convalescentes 

Convalescentes  a  morbo,  cibo  tenero  nutri- 
enteque,  modice  sumpto,  sustineantur.  In¬ 
temperantia,  vel  potus  vel  cibi,  aut  asgrum  dy¬ 
senteria  iterum  implicabit,  aut  lienteriam  mo¬ 
vebit. 

Corpus  totum,,  extremitates  inferiores  potis- 

.  .  .  4 

simum,  a  frigore  humoreque,  muniendae  veni¬ 
unt.  Dysenteria  recidiva,  typum  graviorem 
induens,  a  frigore  humoreque*  pedibus  ap¬ 
plicatis, 


*  Anno  1792,  inter  alios,  classicariuna  militem 
quinquagenos  duosque  annos  natum  ;  pedes  aliquamdiu 
prius  madefadtum,  dysenteria  iterum  invaserat.  Tor¬ 
minibus  tenesmoque  magnopere  ardebat ;  singulisque 
nisibus,  sensit,  ac  si  viscera  sua  excidissent.  Arte¬ 
riarum  pulsus,  exilissimi  frequentissimique,  vix,  ac 
ne  vix  quidem,  enumerandi  venere.  Miserque  inter 
morsus  doloris  acerrimos,  se  fatum  inter  horam  obi¬ 
turum,  saepius  affirmavit. 

Quin  inteftina  inflammatione  laborassent,  animus 
mihi  nequaquam  pependit  :  sanguinem  veruntamen, 
ne  detrahere  quidem  ausim.  Fomenta  abdominis  ab 
angoribus,  vacuitatem  vel  nullam  vel  minimam  aegro 

intulere  ; 

plicatis,  ortum  ducens,  iterum  et  iterum,  mihi 
ob  oculos  versabatur.  Indusio  laneo,  dysen¬ 
teria  refedtus,  amiciatur. 


Dysenteriam 


intulere  ;  indiciaque  gangraenas  intestinorum  instan¬ 
tis,  mihi  sub  oculos  versata  fuere. 

Spe  undique  abscissa,  reque  ad  extremum  perdu£ta, 
cado,  aqua  temperaturae  debitae  pleno,  aegrum,  situ  e- 
redo,  tribus  hominibus,  fultum,  uno,  nimirum  utrum¬ 
que  humerum,  c?t  altero  caput  tenente,  ad  deliquium 
animi  immersi.  Balneo  caute  submotus,  corporeque 
rite  deterso,  in  lectum,  capite  paulo  demisso,  inclina¬ 
tus  fuit :  causaque  eum  e  mortuis  excitandi,  ad  ratio¬ 
nes  debitas  omnes,  rite  decursum  est. 

Spes,  me  judice,  tardissime  revisit  ;  animi  ve- 

runtamen  anxietatem,  in  praesentia,  sedulo  suppressi  ; 

»■  • 

spem  vultu  simulavi;  rationesque  voti  exequendi, 
neutiquam  omisi.  Adjutor  vero  meus  expalluit,  ani¬ 
mo  omnino  defecit,  obque  desperationem,  alte  ge¬ 
muit. 

Vires  autem  vitales,  ad  munera  sua  fungenda,  no¬ 
vissime  stimulatae  fuere  ;  spatioque  semihorae,  arte¬ 
ria  radialis,  ad  carpum,  quinquagesies  singulis  minu¬ 
tis  saltavit.  Pauxillum  vini,  aqua  diluti,  modiceque 

tepidi, 

Dysenteriam  a  diarrhoea  scepius  exoriri, 
ante  oculos  ledorum  supra  proposui  ;  alvum¬ 
que  eodem  morbo  laborantes,  sub  exitu  haud 
raro  exercere,  huic  loci  observandum  venit. 
Profluviei  alvi  huicce  difficilius  medetur  :  cau¬ 
teque 


tepidi,  bibit ;  horisque  duabis  post,  aliquantulum  ci¬ 
cadis  circinalis  sumpsit. 

^  Dolores  tunc  temporis,  omnino  deficere ;  pulsusque 
ad  sexaginta  recensendi  ordinatique  evasere.  Pilulam 
opii  gr.  ifs.  et  ipecacuanhae  gr.  ij.  hora  post  meridiem, 
nona  cepit.  ^Decodum,  hordei  distichi,  saccharo  gra¬ 
tum  redditum,  moderateque  tepidum,  per  nodem  bi¬ 
bebat  Placide,  doloribusque  immunis  quievit.  Pos- 
tridieque  mane,  arteriae  sexagesies  septiesque  mi¬ 
cuere. 

Theam  pro  jentaculo,  jusculumque  hordeacum  pro 
prandio,  aeger  sumpsit ;  vesperique  pilula  repetenda 
venit  Doloribus  solutus  pace  iterum  dormivit ; 
pulsusque  numerum  eandum  expleverunt. 

Rebus  ad  exitum  huncce  felicem  perdudis,  ne  ani¬ 
mus  me  quidem  impulit,  causa  intestina  eluendi,  sti¬ 
mulantia  ut  adhiberem  j  tertiaque  die,  alvus  et  spon¬ 
te  et  facile  descendit.  Regimineque  idoneo  adhi¬ 
bito,  aegrotus  ex  morbo  hocce  ancipite,  prorsus  con¬ 
valuit. 

teque  munus  suum  praestare,  et  corpus  to~ 
tum,  et  intestina  potissimum,  ad  sanitatem 
pristinam  reducere,  viribus  summis  nitatur 
medicus,  oportet. 

Ratio  diaetae  utique  habenda  est.  Quod 
ad  roborandum  corpus  quidem  attinet,  medi¬ 
cus,  exercitatione,  balneoque  frigido  rite  ad¬ 
hibitis,  voti  compos  frequentius  fiet.  Quin 
et,  si  desiderium  tonum  vigoremque  intesti¬ 
nis  impertiendi,  eum  rite  teneat,  magnesiam, 
pulveresve,  aut  rhei  palmati,  aut  amomi  zin- 
ziberis,  dosibus  parvis  praescriptos,  in  auxilium 
vocet. 

Tinctura  rhei  palmati  cum  aqua  menthae  pi- 
peritae  conjunda,  modiceque  sumpta,  aegro 
saepius  proderit 

Pulvis  cinchonae  officinalis  cum  carbonate 
magnesiae  commistus,  a  proposito  medici  haud 
alienus  est. 

Pilulce 


*  Tind.  Rhei  Palm.  5  ij. 

Aq.  Menthae  Piperitae  g  i,  M. 
Sumat  aeger  ter  indies. 

Pilulas  extradti  cinclionae  officinalis,  mihi 
experto,  aegris  utilissime  fore  videntur  ;  quan» 
doquidem,  remediis  aliis  in  usum  frustra  vo¬ 
catis,  ad  diarrhoeam  profligandam,  sane  va» 
luerunt. 

Hominem  dysenteria  chronica  implicitum, 
cyatho  aquae  frigidae,  omni  horae  quadrante 
hausto,  la&eque  tepido,  pro  alimento  perse¬ 
verantius  sumpto,  prorsus  convaluisse,  nota¬ 
tione  dignum  ni  fallor,  venit 

Historia  attamen,  haecce,  ad  diarrhoeae  con¬ 
fines,  si  mens  me  rite  monet,  revera  appropin¬ 
quavit. 


*  Vide  Zimmerman,  p.  368. 

